Magyar felirat: Brigi (brigichan@hotmail.com)
~ Weiyoung hercegnő ~
~ 24. rész ~
Cui'er.
Becsomagoltad már azokat az új lovaglóruhákat,
melyeket én varrtam Weiyoungnak?
Mind a hármat. Éjt nappallá téve dolgozott rajtuk.
Hogy felejthettem volna el őket?
Kérem, ne aggódjon! Mindent bepakoltam.
Ne csak ezeket!
Csomagolj neki még több, hagyományos ruhát is!
- Máris! - Kérem, ne aggódjon!
Mindenről gondoskodtunk.
Kisasszonyom minden nap át tud majd öltözni, annyi ruhája lesz.
Csomagoljatok némi finomságokat is az útra!
Az is lesz bőségesen.
A második úrfi egy hatalmas zsáknyi finomságot hozott neki.
Te igazán ügyes vagy.
A vadászat során kérlek, légy még éberebb,
nehogy úrnődnek baja essen!
Erre semmi szükség! Enélkül is vigyázok a kisasszonyra!
Jun Tao!
Édesanyám ezt neked szánta.
Fogadd el!
Köszönöm, hős megmentő kisasszony.
Nem vagyok én hős. Csupán Jun Tao.
Asszonyom...
Lehet, hogy Jun Tao ijesztőnek tűnik ugyan, valójában azonban nagyon kedves lány.
Nem szükséges tartania tőle!
Ijesztő?
Nem ijesztő! Dehogyis!
Valójában egészen csinos, és kedves kisasszony vagy.
Ez most bók volt?
I-igen...!
Édesanyám...
Eltemettétek Liang rabszolgáit?
Igen.
Népünk hagyományai szerint temettük el mindegyiküket.
Sajnos végül mégsem sikerült megmentenem őket.
Fenség... Már így is megtett mindent, amit csak tudott.
Rengeteg gondolat kavarog a fejemben mostanában.
Fenség...
Akkor engedje meg, hogy felvidítsam valamivel!
Van valami, ami fel tudna vidítani?
Anping úrnője is részt vesz a vadászaton.
Ehhez mit szól?
Weiyoung eljön a vadászatra?
Igen. Külön elmentem a miniszterelnök úr palotájába, hogy megbizonyosodjak róla.
Na és Li Minde?
Li Minde is eljön?
Fens-...
Miért érdekel az téged, hogy Li császári testőr eljön-e vagy sem?
Miért foglalkoztat ő ennyire?
Dehogy foglalkoztat!
Hiszen tudod, hogy ő a császári testőrség tagja.
Mindössze kíváncsi voltam, hogy testőrként eljön-e.
Aggódok a biztonságunkért a vadászvidéken!
Oly sok testőr szolgál a palotában.
Miért csak Li testőr felől érdeklődsz?
Csak mert...
Kérdeztem tőled valamit!
Miért nem válaszolsz?
Azt akarod, hogy lecsapassam a fejed?
Li császári testőr is velünk jön...!
Megmondtam, hogy ne áruld el neki, de csak nem hallgatsz rám!
Kit szolgálsz te valójában?
Ez meg mi volt?
Miért engem bántanak?
[Főcsarnok]
Édesapám!
Édesapám...
Annyiszor megmondtam már!
Légy nyugodt és megfontolt!
Nézz csak magadra!
Hát így viselkedik egy hercegnő?
Csakis azért lehet önmagam, mert így szeretsz engem.
Egyszerűen csak jól tudsz hízelegni.
Halljam hát!
Ezúttal mit szeretnél?
Mégis mikor hízelegtem én, édesapám?
Mindent komolyan gondoltam!
Édesapám, hadd mehessek el én is erre a vadászatra!
Szó sem lehet róla!
Miről szól egy vadászat?
Vadállatokról, kardokról és nyilakról.
Bármelyikük könnyedén véget vethetne az életednek.
Túl veszélyes!
Egy lány ugyan mit keresne egy ilyen helyen?
De hiszen más lányok is részt vesznek majd rajta!
Ők miért mehetnek, és én miért nem?
Hercegnőként hogy hasonlíthatod magad hozzájuk?
Édesapám, kérlek!
Elég, ne butáskodj itt nekem!
Most menj!
Messzi királyságokat hódítottál meg, hogy egyesítsd az északi népeket.
Hősies vagy és bátor.
A lányod vagyok.
Emellett a Xianbei-törzsek leszármazottja.
Miért akarnád, hogy félénk és gyáva életet éljek?
Nem vagyok hajlandó megfutamodni!
Nem ellenzem, hogy a Xianbei-törzsek hősies leánya legyél.
Ha szeretnél velünk tartani a vadászaton, hát rajta.
De ha megsérülsz vagy megrémülsz valamitől,
ne szaladj majd hozzám sírva!
Köszönöm, édesapám!
A Xianbei-törzsek bátor tagja vagyok.
Ugyan miért lennék ilyen gyenge?
Én most megyek is, édesapám!
Tessék, tessék!
Igyunk!
Parancsoljatok!
Drága alattvalóim, mindenki keményen dolgozott,
hogy államügyekben a segítségemre lehessen.
Holnaptól kétnapos vadászatot tartunk.
Remélem, mindenki kellemesen érzi majd magát.
Felség.
Lesz esetleg nyeremény a vadászat végén?
Természetesen!
Akinek a legtöbb vadat sikerül elejtenie, élhet egy kívánsággal előttem.
Bármilyen kívánságot teljesítek.
Remélem, mindenki élni tud majd ezzel a remek lehetőséggel.
Kisasszony...
Senki sem mehet őfelsége közelébe, hacsak nem kéretik.
Aki illetéktelenül mégis megtenné, azt megölik.
Li Weiyoung?
Köszöntöm fenségedet.
Hogyhogy máris elmegy?
Ennyire nem lát engem szívesen?
Fenséged félreértette.
Csupán nem akartam zavarni.
Na és ha azt mondanám, hogy nem zavar?
Azt hittem, fenséged tudomásul vette, amiről beszéltünk.
Nem szeretném tovább feltartani.
Most pedig bocsásson meg!
Tudja, mi a legérdekesebb e vadászattal kapcsolatban?
Aki a legtöbb vadat ejti el, kérhet valamit édesapámtól.
Gondoljon csak bele!
Vajon én mit kérhetnék tőle?
Miért ne kérhetném meg édesapámat, hogy hagyja jóvá egybekelésünket?
Honnan tudja, hogy megnyeri majd a versenyt?
Én mindig megkapom, amit akarok.
Kíváncsi vagyok, hogy édesapám előtt is ilyen makacsul viselkedik-e majd.
Mit akart ezzel mondani?
Wei hercegei mind olyan szégyentelenek!
Ő egy nagyon furfangos alak.
Kíváncsi vagyok, miben mesterkedik valójában.
Jobb, ha óvatosak leszünk.
Li Minde, várj!
Hozzád beszélek! Nem hallod?
Ne érjen hozzám!
Li Minde!
Nem tartottad be, amit ígértél!
Hiszen megígérted, hogy nem fogsz kerülni engem!
- Ne ilyen hangosan! - Ennyire nehezedre esik, hogy a társaságomban légy?
Ha ezt tovább folytatod, móresre kell, hogy tanítsalak!
Jól van.
Akkor lássam a császári rendeletet!
Miféle császári rendeletet?
Én őfelsége testőre vagyok.
Ha azt szeretné, hogy fenséged társaságában időzzek, mutasson erről egy rendeletet!
Ha nem szeretné, elnézését kérem, ha modortalanul viselkedtem.
Li Minde, te...!
Megparancsolom, hogy azonnal állj meg!
Hé! Te...!
Nem gondoltam volna, hogy egy császári vadászterület ilyen hatalmas.
Nem is látni a végét.
Ugyan, ne fáradj...!
Végül is ez az első alkalom, hogy újra találkoztunk azután,
hogy visszatértél a palotába.
Nagyon örülök, hogy visszatérhettél a miniszterelnök palotájába.
Valóban?
Míg távol voltam,
te lehettél a Li-palota népszerű, harmadik kisasszonya.
Amint viszont hazamehettem,
újra Li Changru lettél, aki senkit sem érdekel.
Bizonyára abban reménykedtél, hogy sosem térek majd haza.
Miért mondod ezt?
Alig vártam, hogy hazagyere.
Egyébként...
Őfelsége lehetőséget biztosított a hivatalnokoknak, hogy meghívhassák családtagjaikat.
Mindenki szigorúan megválogatta, kit hozzon magával.
Látom, egész jól értesült vagy.
Édesanyámtól hallottam.
Bizonyára nagyon örülsz,
hiszen édesanyád vezetheti a háztartást.
Miért kellene örülnöm ennek?
Amióta csak átvette a háztartás irányítását, állandóan elfoglalt.
Nem is tudod, hogy sajnálom őt.
Azt kívánom, bár Rou néni jobban érezné már magát.
Édesanyámnak akkor sokkal könnyebb dolga lenne.
Na persze...
Hallottad már?
Li Changle eltűnt egy kis időre, nem?
Megpróbálta megölni a saját apját!
A miniszterelnök úr vidékre küldte őt.
Ha Chiyun tábornok nem hozta volna őt vissza, sosem jöhetett volna haza.
Pontosan!
Nézd, milyen elegánsnak tetteti magát, holott egy erkölcstelen leány!
Mi ez az ostobaság?
Egyáltalán nem ostobaság.
Mindenki tudja, hogy megpróbáltad megölni az apádat.
Pontosan.
Gyere, menjünk...!
Ki terjeszt rólam ilyesmit?
Jól vagy, Changle?
Elég ebből a nyájas viselkedésből!
Hiszen mind a halálomat akarjátok, nem igaz?
Miért beszélsz így rólam?
Hogy árthatnék én neked?
Nem...
Nem te voltál az.
Te ehhez túl gyáva vagy.
Changle kisasszony.
A trónörökös özvegye kéreti önt.
A hercegné?
Kérem, vezessen hozzá!
Úrnőm olyan okos!
Ez nemcsak hogy ront majd Changle kisasszony jó hírén,
de el is mélyíti a rossz viszonyt közte és Weiyoung kisasszony közt.
Szeretném én azt látni, hogy a hercegné olyan nőt akar menyének,
aki megpróbálta megölni a saját apját.
Köszöntöm, fenség.
Hagyjuk a hajlongást!
Kegyed igazán szellemes és leleményes.
Le vagyok nyűgözve.
Ha Li Changle tényleg megpróbálta megölni az apját,
akkor sosem hagynám, hogy Jun feleségül vegyen egy ilyen nőt,
bármilyen befolyásos legyen is a Chiyun-klán.
Az tönkretenné Jun boldogságát.
Fenség, Changle kisasszony megérkezett.
Küldd be hamar!
Köszöntöm, fenség.
Hagyjuk a hajlongást!
Olyan rég nem láttalak!
Gyere ide, hadd nézzelek meg jól!
Úgy tűnik, sokat fogytál, és nagyon beesett lett az arcod.
Betegeskedtél az utóbbi időben?
Fenség, édesanyám nemrég beteg volt,
ezért egy szentélyben laktam egy ideig,
hogy a gyógyulásáért imádkozhassak.
Hogy imádkozhass?
Én miért nem ezt hallottam?
Fenséged mit hallott?
Úgy hallottam, hogy tiszteletlen voltál édesapáddal, és megpróbáltad megölni őt.
És hogy Li miniszterelnök úr vidékre küldött téged.
Li Changle.
Jobb, ha őszinte leszel velem!
Ha megpróbálsz megtéveszteni, akkor szigorú büntetésben lesz részed!
Fenség, kíváncsi vagyok, ki az, aki ilyen híresztelésekkel megpróbál besározni engem.
Lehet, hogy nem részesültem a legjobb nevelésben,
de az isteni intelmeket megtanultam.
Hogy vetemedhettem volna ilyen erkölcstelenségre?
Én... inkább meghalok, minthogy ilyen bűn elkövetésével vádoljanak!
Tényleg egy szentélyben voltál, hogy édesanyádért imádkozhass?
Ha fenséged nem hisz nekem, elküldhet valakit, hogy kiderítse, mi történt valójában.
Ha akár csak egy hazug szó is elhagyta ajkaimat, itt üssön belém a villám!
Csupán kíváncsi voltam...
Hogyhogy ilyen ünnepélyesen esküdözöl emiatt?
Qiuyi!
- Segíts felállni a kisasszonynak! - Máris!
Changle kisasszony...
Egyébként az imént édesanyád állapotát említetted.
Most már jobban érzi magát?
Minden az én hibám...
Én vagyok édesanyám betegségének oka.
Hogy érted ezt?
Amióta a húgomat, Weiyoungot kinevezték Anping úrnőjévé,
szemtelenül viselkedik velünk.
Édesanyám szerette volna megfegyelmezni őt,
de ő azt felelte, hogy nincs joga hozzá, mert vér szerint nem állnak rokonságban.
Ettől mérges lettem, és összevesztem vele.
Neki van egy cselédje, aki jártas a harcművészetekben.
A viszálykodás közepette véletlenül az apámnak ütköztem.
Lehetséges volna...?
Talán a szóbeszéd, hogy ártani akartam az apámnak, innen eredhet?
Igazságtalanul bántak velem!
De minden az én hibám volt...
Nem kellett volna veszekednem vele...
Ha nem tettem volna, édesanyámnak nem kellett volna aggódnia miattam.
Li Weiyoung...!
Lehetséges volna, hogy ő terjesztette el azt, hogy meg akartad ölni az édesapádat?
Az képtelenség...!
Lehet, hogy volt már néhány összetűzésünk, de mégis csak testvérek vagyunk.
Nem akarna ártani nekem.
Mindazok után, ami történt, még melléje állsz?
Bizonyára nehéz időszakon mentél keresztül.
Miért jöttél el mégis a vadászatra?
Otthon kellene pihenned.
Az unokatestvérem visszatért, ezért eljöttem vele.
Akiről beszélsz...
Az Chiyun Nan tábornok?
Pontosan.
Az unokabátyám visszatérte után sokat dicsérte Gaoyang herceg könyörületes és kedves jellemét.
Ebben bizonyára az édesapjára ütött.
Chiyun tábornok tényleg ezt mondta?
Nem merném megtéveszteni fenségedet.
Elfáradtam...
Most elmehetsz.
Viszontlátásra.
Qiuyi...
Mit gondolsz erről az ügyről?
Azt hiszem, hogy a gyilkossági kísérlet csupán félreértés lehet.
Szeretné, hogy utánajárjak?
Hagyd csak...
Oly őszintén fogadkozott előttem, hogy nem hiszem, hogy hazudni merne nekem.
Changle a miniszterelnök elsőszülött leánya,
aki mindig is kényelemben élt.
Nem vetemedett volna ilyesmire.
Szerintem egy agyafúrt alak tervelhette ki ezt az egészet.
Li Weiyoung...!
Li Changru.
Hogy volt bátorsága ehhez?
Hogy mer ilyen pletykát terjeszteni, hogy megtévessze vele a hercegnét?
Azt hitte, nem fogom felfedni mindenki előtt, mit tett?
Nem szükséges titoktartást kérnem fenségedtől.
Mert hiszem, hogy képes lesz megőrizni a titkomat.
Mert...
Mert fenséged megérti,
hogy amit tettem, az bizonyos szempontból nézve az ön számára is segítség.
Segítség?
Ha a hercegné szövetségre lépne a Chiyun-klánnal,
az csak további lehetőségeket adna a már így is előnyös helyzetben lévő Gaoyang herceg kezébe.
Akkor...
Fenségednek maradna még esélye arra, hogy megszerezze, amire igazán vágyik?
Kegyed tudja, hogy mire vágyok valójában?
Fenséged rendkívül okos.
Megtervezett minden egyes lépést, amit tett.
Bármit is kíván, megvan rá az oka, hogy meg akarja szerezni.
Régóta tudom, hogy fenséged a legtehetségesebb a hercegek között.
Egyedül ön méltó a legmagasabb tisztségre.
Esküszöm, hogy életem árán is fenségedet fogom szolgálni!
Emlékszik még fenséged a fojtófüge nevű növény történetére?
Valójában én is olyan vagyok, mint fenséged.
Mindig is mások árnyékában éltem.
Ha sikereket akarok elérni, csak egy mód van rá.
Át kell vennem a helyüket!
Fenség...
Ön és én olyanok vagyunk, akár a fojtófüge.
Hajlandó vagyok akár az életem árán is hűséget fogadni fenségednek.
Mindenki azt hiszi, hogy Li Weiyoung az okos a családban.
De amióta találkoztam kegyeddel a Qingfeng szentélyben,
tudtam, hogy legalább olyan eszes, mint ő.
Viszont most ébredtem csak rá, hogy mennyire alábecsültem a képességeit.
Changru kisasszony...
Az elmúlt 10 évben ügyesen tette, hogy eltitkolta valódi szándékait.
Mindenkit az orránál fogva vezetett.
Micsoda kitartás...!
Nem hétköznapi teljesítmény.
Tudom, milyen Chiyun Rou.
Ha csak egy kicsit is felfigyeltek volna rám,
azt bizonyára könyörtelenül megtorolta volna.
Hagytam, hogy ellenségeim lekicsinylően bánjanak velem, hogy megvédjem a helyzetemet.
Ha olyasvalaki vág hirtelen vissza, aki addig mindig csak meghunyászkodott,
az ellenfelet az meglepetésként éri majd.
Mintha csak olvasna a gondolataimban.
Csak fecsegek össze-vissza.
Fenséged bizonyára ostobának talál.
Épp ellenkezőleg...
Li kisasszony!
- Köszöntöm fenségedet. - Kérem, hagyjuk ezt!
Jó néhány hónapja keservesen sínylődik már.
Nem volt könnyű dolga, nem igaz?
Mi mást tehetett volna?
Fenség!
Li Weiyoung gonoszul bánt úrnőmmel!
Ki kell állnia mellette!
Már megint ez a Li Weiyoung?
Milyen bosszantó ez a leány!
De kegyed mivel hálálná meg, ha a kedvéért móresre tanítanám?
Örökre emlékeznék fenséged nagylelkűségére.
Changle kisasszony, régóta csodálom önt.
Mit szólna hozzá, ha a vadászat végeztével megkérném a miniszterelnök urat, hogy adja hozzám feleségül?
Nos...
Mit szólna hozzá?
Nem szeretné?
Nem erről van szó, fenség.
Fenséged tekintélyes vérvonal örököse.
Nem volna bátorságom házasságot kötni önnel.
Kérem, bocsásson meg!
Most elköszönök.
Van merszed elutasítani?
De ez tetszik...!
Meglátjuk, lesz-e még bátorságod elutasítani engem,
ha megkérem a kezed a miniszterelnök úrtól!
Fenség, úgy hiszem, hogy Li Changru jobban illene önhöz,
mint Anping úrnője.
Az embernek nem lehet elég talpnyalója.
Lehet, hogy Li Changru valamelyest eszes,
de van még mit tanulnia.
Nem változik könnyen a véleményem azt illetően, mit és kit is szeretnék valójában.
De fenséged már így is gyanakszik Anping úrnőjének valódi kilétével kapcsolatosan, nem igaz?
Ha egy hozzá hasonló nő...
Ha ő hajlandó volna engem szolgálni,
ugyan kit érdekelné, hogy mindenki ellene fordul?
Amíg észnél van és megfontoltan cselekszik, jól bánnék vele.
Ha nem...
Weiyoung!
Igazán szépen áll neked!
Fenség, mit csinál?
Ha bárki meglátna minket, az csak újra szóbeszédet szülne!
Most mennem kell...
Miért sietsz ennyire?
A vadászvidék nagyon veszélyes.
Ne kóborolj el!
Nem vagyok holmi elkényeztetett, buta kisasszony.
Tudom, hogy nagyon is leleményes vagy, de akkor is légy óvatos!
Jól van.
Hogyhogy ilyen kedves vagy ma?
Nem ehhez vagyok hozzászokva...
Jól van, most már mennem kell.
Viszont...
Veszélyes helyen vagyunk.
Legyen fenséged is óvatosabb!
Weiyoung!
Tudom, hogy valójában csak rám gondolsz.
Jun Tao...!
Édesapám!
A hercegnő semmit sem sejt?
Nem vette észre, hogy követtél minket ide.
Egyszerűen csak aggódok,
hogy a hercegnő átadja a jelentést a császárnak,
hogy felfedje előtte Chiyun Nan bűneit.
Ez egy veszedelmes feladat.
Egy rossz lépés az életébe kerülhet.
A hercegnő túlságosan is nagylelkű, hogy minket veszélybe sodorjon ezzel.
Hogy hagyhatnánk, hogy egyedül vállalja mindezért a kockázatot?
Megpróbálok a császár közelébe férkőzni a vadászat során.
Te pedig tartsd szemmel a hercegnőt!
Nem hagyhatod, hogy bármit is tegyen anélkül, hogy mi tudnánk róla!
A dicsőséges Északi Liang hercegnőjeként igazságot fogok szolgáltatni a birodalmunknak!
Azt akarom, hogy népem rabszolgasorban sínylődő tagjait szabadítsák fel!
Kisasszony! Kisasszony!
Kisasszony!
Látogató érkezett a trónörökös özvegyének palotájából.
Úrnőm.
A hercegné találkozni szeretne önnel.
Köszöntöm, fenség.
Nézz rám nyugodtan!
Köszönöm, fenség.
Mindig is úgy véltem,
hogy ha már képes voltál egy ilyen részletes és alaposan átgondolt segélytervezettel előállni,
nem lehet gyenge a jellemed.
Nem hittem volna azonban, hogy ennyire félreismertelek.
Miért mondja ezt fenséged?
Úgy tudom, házasságon kívül született leány vagy.
Az anyád egykor lábmosó cseléd volt.
Vagy tévednék?
Nem téved.
Bizonyára nem kevés igyekezetedbe került, hogy eljuss oda, ahol ma is vagy.
Ez valójában nem érdekel engem.
Viszont mikor megtudtam,
hogy a fiam is része a tervednek, hogy feljebb kerülhess a társadalmi ranglétrán,
azt már én sem nézhettem tétlenül.
Érted, miről beszélek?
Fenséged félreértett engem.
Én...
Semmilyen kapcsolatban nem állok Gaoyang herceggel.
A fia kedves és könyörületes férfi.
Egyszer, mikor veszélyben forgott az életem, megmentett engem.
Én...
Csupán hálát érzek irányában.
Ez minden.
Ez minden?
Akkor miért foglalkozna Jun még mindig veled?
Ne mondd, hogy ez egyoldalú a részéről!
Fenség, kérem, értse meg, hogy tisztában vagyok a rangommal és a származásommal!
Nem én vagyok a megfelelő a herceg számára.
Ezért meg sem fordult a fejemben, hogy az ő köreibe kerüljek.
Csupán arról van szó, hogy a fia számos alkalommal megmentett engem.
Mély hálát érzek iránta.
Hogy akarhatnám, hogy a herceg bajba kerüljön miattam?
Kérem, higgyen nekem, fenség!
Okos leány vagy...
Tudnod kell, hogy sosem lehetsz Jun hitvese!
Eszembe sem jutott, hogy ilyesmiben reménykedjek.
Ha hazudni merészelsz nekem, azt megkeserülöd!
Kisasszony...!
- Jól van? - Semmi bajom.
Weiyoung? Te mit keresel itt?
Édesanyámhoz jöttél?
Mit mondott neked?
Csupán beszélgettünk egy kicsit...
Most bocsásson meg!
Weiyoung!
Mostanáig semmi baja nem volt...
Lehetséges volna...?
Édesanyám! Mit mondtál Weiyoungnak?
Máris tudsz róla?
Édesanyám!
Weiyoung semmi rosszat nem tett!
Elérte, hogy úgy viselkedj, mint korábban még sosem!
Ez volt az ő hibája!
- Édesanyám! - Elég!
Bármit is mondasz, nem fogom meggondolni magam!
Csak még jobban meggyűlölöm őt tőle.
Biztos vagy ebben?
Tábornok!
Ez az a Liang-beli rabszolga volt, aki néhány nappal ezelőtt megszökött!
Biztos, hogy nem tévesztettem össze senkivel.
Ráadásul titokban találkozott Anping úrnőjének testőrével.
Anping úrnőjének testőrével?
- Igen. - Hallottad, miről beszélnek?
Nem mertem annyira közel menni hozzájuk.
Csak annyit hallottam, hogy „hercegnő”.
„Hercegnő”?
Tábornok, végezzek vele...?
Várj!
Várjunk, hátha nagyobb hal akad a horgunkra!
Rendben.
Weiyoung. Hallottam, hogy te is vadászni mész majd.
Ez túl veszélyes! Jobb, ha nem mész!
Meg akarom nyerni a versenyt, és kérni valamit őfelségétől.
Neked is van egy kívánságod, melyet nagyapám elé akarsz tárni?
Mit szeretnél kérni tőle?
Weiyoung!
Bármit is szeretnél kérni a nagyapámtól,
minden tőlem telhetőt megteszek, hogy segítsek teljesíteni azt.
Kezdődjék a vadászat!
- Előre! - Rajta!
Úrnőm igazán ügyes íjász.
A képességeim nyomába sem érnek fenséged tudásának.
Vigyázzon!
Épp most mentettem meg az életét.
Veszélyes vidékre tévedtünk.
Úrnőm, legyen óvatos!
Kisasszony!
Jobb volna, ha hagyná, hogy könnyen megtaláljam.
Ez túl veszélyes! Hadd kísérjem el innen!
Jun Tao, ne tarts fel!
Mire készül?
Csak mondja el, és majd én segítek!
Ebben nem segíthetsz!
Gyerünk! Rajta!
Kisasszony!
Fenség!
Itt vannak az íjak, amiket kért.
Fenség...
Miért folyamodik mindig ilyen aljas módszerekhez?
Már hogy lenne ez aljas?
Te hoztad ide a nyilakat!
Fenség! Fenség, várjon!
Changle kisasszony?
Ön hogy kerül ide?
Jól van?
Bocsásson meg, figyelmetlen voltam!
Veszélyes itt tartózkodnia.
Jobb, ha most azonnal visszaindul!
Fenség!
Nem tudok felállni...!
Fenség!
Felülhetnék ön mellé a lóra?
Fenséged olyan tehetséges íjász.
Bizonyára sok vadat elejtett már.
Fenség...
Kérem, vigyen vissza a táborhelyre!
Weiyoung!
- Fenség! - Cheng De, kísérd vissza Changle kisasszonyt!
Fenség!
Fenség...!
Hová megy, fenség?
Visszamegy megkeresni Li Weiyoungot?
Kérem, ne hagyjon itt engem, fenség!
Én már mást szeretek.
Sosem leszek képes viszonozni az érzéseit.
Miért ragaszkodik ehhez ennyire makacsul?
Li Weiyoung az, akit szeret?
Őt hagyja ki ebből!
Mindössze ennyit mondhatok.
Remélem, megérti.
Micsoda arcátlanság...!
Fenség!
Kérem, őrizze meg a hidegvérét!
Tudom, hogy Li Weiyoung mindennél fontosabb fenséged számára,
de ő mit érez ön iránt?
Jobban szereti talán, mint én?
Kérem, őrizze meg a méltóságát!
Li kisasszony, majd én visszakísérem önt.
Weiyoung!
Hallgass meg!
Köztünk nincs semmi!
Fenség, miért mondja ezt nekem?
Kérem, ne tartson fel a vadászatban!
Csak annyi történt, hogy majdnem lelőttem őt, ezért beleegyeztem, hogy visszakísérem őt a táborba!
Kérlek, ne érts félre!
Miért tartozna rám bármi, ami kettejük közt történik?
Kérem, ne tartson fel!
Még messze vagyok a győzelemtől.
De nyilvánvalóan mérges vagy rám.
Nem vagyok.
- Eresszen el! - Nem foglak!
Miért nem vette el a kezét?
Még mindig mérges vagy rám?
Fenség!
Ha valakit megakadályoz abban, hogy lőhessen, az csalás.
Felséged bizonyára elfáradt.
Ki lőtte a mai napon a legtöbb vadat?
Felség, Nanan herceg a győztes.
Lássuk, hogyan alakul a verseny holnap!
- Kisasszony! - Kisasszony, hát visszatért.
Miért hiányzik egy tegeznyi nyíl?
Ti ketten őrködjetek a bejáratnál!
Igenis!
Baizhi, el kell mennem valahova. Majd visszajövök.
Jun Tao!
Édesapám!
Hogy állunk? Észrevettél valami változást a hercegnő viselkedésében?
Még nem.
Ez így nem lesz jó...
A hercegnő bizonyára cselekedni fog.
Ha bármi balul sülne el, veszélybe kerülne az élete.
De ő már elhatározásra jutott.
Képtelenek leszünk visszatartani őt.
Szeretne megszabadulni Chiyun Nantól.
Amint megöltük Chiyun Nant, nem fog többé meggondolatlanul viselkedni.
De a tábornok különösen jártas a harcművészetekben,
és erős testőrség védelmezi őt.
Nem fogunk tudni könnyen elbánni vele.
Jun Tao.
Menj vissza, különben a hercegnő még gyanakodni kezd!
Valamit jól jegyezz meg!
Meg kell védenünk őt, bármilyen áldozatot kell is hoznunk érte!
Felismerem magát.
Ön az a Liang-beli rabszolga, aki elmenekült a bányából.
Nem indultunk a keresésére, de most önként rohant a vesztébe.
Ma utoléri a végzet!
Még mindig nem hajlandó elismerni?
Maga tényleg az Északi Liang királyi családjának titkos testőre.
Beszéljen!
Magánál van Ma kormányzó jelentése?
Mit keres itt?
Az Északi Liang királyi családjának tagjaival próbál összeesküvést szőni?
Miért beszélt az imént Anping úrnőjének testőrével?
Milyen kapcsolatban áll ön és Anping úrnője?
Még ha nem is beszél, akkor is tudom,
hogy a királyi család testőreként a hercegnőjét keresi,
akinek sikerült akkoriban elmenekülnie.
Azért találkozott Anping úrnőjének testőrével,
mert már megtalálta a hercegnőt.
Úgy tűnik, rátapintottam a lényegre.
A nénikémnek végig igaza volt.
Anping úrnője nem az, akinek vallja magát.
Ő valójában az Északi Liang birodalmának hercegnője!
Beszéljen!
Li Weiyoung kezében van a jelentés?
Nem baj, ha nem beszél.
Üssétek!
Üssétek addig, míg beszélni nem kezd!
Lássuk, meddig bírja!
Igenis!
Ha Li Weiyoung kezében van a jelentés,
akkor bizonyára a vadászat során próbálkozni fog valamivel.
Tartsd szemmel Li Weiyoungot!
Ha bármi gyanúsat tesz, azonnal értesíts!
Igenis!
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com